Subject: Häireedastuse korra muutus
From: "Andrei Korol" <[email-masked]>
To: PÄA Lõuna <[email-masked]>
Date: Wed, 25 Feb 2026 11:04:32 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Tere,

Seoses  automaatsete tulekahjuteadete edastamise korra muutusega tahame 
täpsustada kas meil on võimalik jätkata häireedastust järgmistest 
tootmishoonetest:

Tarmeko KV OÜ liimpuidutsehh,Tartu maakond, Luunja vald, Lohkva küla, 
Soojuse tee 18

Tarmeko pehmemööbeli tsehh, Tartu maakond, Luunja vald, Lohkva küla, Soojuse 
tee 18

Lugupidamisega

Andrei Korol

Tarmeko KV OÜ

haldusjuht

59125959

Saatja: PÄA Ohutusjärelevalve <[email-masked] 
<mailto:[email-masked]> >
Saatmisaeg: kolmapäev, 4. veebruar 2026 17:00
Adressaat: Tarmeko <[email-masked] <mailto:[email-masked]> >
Teema: Infokiri ATS määruse muudatuse kohta

Tere

Anname teada, et muutunud on automaatsete tulekahjuteadete edastamise kord.

Teie valduses olevad hooned (nimekiri all) ei ole enam kohustatud 
automaatselt tulekahjuteateid häirekeskusesse edastama. Tulekahju korral 
tuleb helistada Häirekeskusesse telefonil 112.

Tarmeko KV OÜ liimpuidutsehh,Tartu maakond, Luunja vald, Lohkva küla, 
Soojuse tee 18

Tarmeko pehmemööbeli tsehh, Tartu maakond, Luunja vald, Lohkva küla, Soojuse 
tee 18

Tarmeko spoonitsehh, Tartu maakond, Luunja vald, Lohkva küla, Soojuse tee 14

Teavituskiri lähtub päästeinfosüsteemi andmetest.

Täpsemad nõuded automaatsete tulekahjuteadete edastamise kohta leiate 
siseministri 07.01.2013. a määrusest nr 1 „Nõuded 
tulekahjusignalisatsioonisüsteemile ja ehitistele, kust tuleb automaatse 
tulekahjusignalisatsioonisüsteemi tulekahjuteade edastada Häirekeskusesse, 
ning tulekahjuteate edastamise ja sellest loobumise kord“ ( 
<https://www.riigiteataja.ee/akt/118012013002?leiaKehtiv> Riigi Teataja). 
Määruse muudatus jõustus 10. novembril 2025.

Nüüdsest jäävad automaatse teateedastussüsteemi (ATeS) kohuslaseks vaid 
teatud kriteeriumitele vastavad ravi- ja hoolekandeasutused ning 
suurõnnetuse ohuga või ohtlike ettevõtete tööstushooned.

Erandina toob määrus võimaluse põhjendatud taotluse alusel päästeameti 
kooskõlastusega häireedastuse teenust kasutama jääda:

1.	hoonetele, milles paikneb arhiiv või muuseum,
2.	muu riiklikult olulise väärtusega hoonetele,
3.	kuni 50 kasutajaga ravi- ja hoolekandeasutustele,
4.	alaliselt mehitamata majutusasutustele,
5.	elutähtsa teenuse osutamiseks vajalikel hoonetele,
6.	suurõnnetuse ohuga või ohtlikel ettevõtetele, mille ohualasse jäävad 
elamupiirkonnad.

Juhul kui hoone kasutamise otstarve on muutunud ja kuulub määruses toodud 
erandi alla, tuleb päästeametile edastada taotlus häireedastusega 
jätkamiseks hiljemalt 1. märtsiks 2026. Erandi alla mittekuulumise korral 
lõpetatakse tulekahjuteadete edastamine Häirekeskusesse 1. maist 2026 
automaatselt.

Hoone valdaja edasised tegevused

1.	Hoone tulekahju korral tegutsemise plaani ning vajadusel ka ATS 
dokumentatsiooni uuendamine hiljemalt 1. juuliks 2026.
2.	Hoones viibivate inimeste teavitamine ja juhendamine lähtuvalt uuenenud 
tulekahju korral tegutsemise plaanist.
3.	Vajadusel uute kokkulepete tegemine häireedastusteenuse osutaja ja 
tulekahjusignalisatsioonisüsteemi hooldajaga (leping, häireedastusseadmega 
seonduvad tegevused, kleebise eemaldamine keskseadmelt jne).

Lisainfo:

7.	 <https://www.riigiteataja.ee/akt/118012013002?leiaKehtiv> Määruse tekst 
(Riigi Teataja)
8.	Päästeameti 
<https://www.rescue.ee/et/tulekahjuteate-edastamine-haeirekeskusesse> 
koduleht
9.	Päästeameti 
<https://www.rescue.ee/et/uudised/vaeheneb-automaatsete-tulekahjuteadete-edastajate-arv-3172> 
pressiteade

Palume küsimuste korral pöörduda asukohajärgse 
<https://www.rescue.ee/et/inspektorite-kontaktid> päästekeskuse poole ja 
taotlused saata e-posti teel:

1.	Põhja päästekeskus – [email-masked] <mailto:[email-masked]>

1.	Lõuna päästekeskus – [email-masked] <mailto:[email-masked]>
2.	Ida päästekeskus – [email-masked] <mailto:[email-masked]>
3.	Lääne päästekeskus – [email-masked] <mailto:[email-masked]>

Päästeamet

 <https://www.rescue.ee/et/strateegia>